ΓΡΑΠΤΗ ΕΡΩΤΗΣΗ E-2298/02

υποβολή: Laura Gonzlez lvarez (GUE/NGL) προς την Επιτροπή

(25 Ιουλίου 2002)

Θέμα: Εγκατάσταση παραγωγής αδρανούς κονιάματος στη βιομηχανική ζώνη Entrevas (Tarragona, Ισπανία)

Η Επιχείρηση Cementos Esfera S.A. εγκατέστησε εργοστάσιο παραγωγής αδρανούς κονιάματος που χρησιμεύει για την παραγωγή σκυροκονιάματος στη βιομηχανική ζώνη Entrevas (Tarragona, Ισπανία), σε μια πυκνοκατοικημένη περιοχή, όπουπάρχουν δύο παιδικοί σταθμοί και διάφορα εκπαιδευτικά ιδρύματα και, σε απόσταση μόλις 300 μέτρων, κατοικίες. Μια αναφορά, που συνέλεξε περισσότερες από 16 000πογραφές, απορρίπτει την χωροθέτηση αυτού του εργοστασίου, (με άδεια για 240 000 τόνους/ετησίως και δυναμικότητα 1 100 000 τόνους/ετησίως) λόγω της ρύπανσης και των ενδεχόμενων βλαβών που θα προκαλέσει στηνγεία.

Η Επιτροπή είναι ενήμερη για τη χωροθέτηση αυτή·

Μπορεί να επιβεβαιώσει η Επιτροπή εάν στη συγκεκριμένη αυτή περίπτωση έχουν εφαρμοσθεί οι ακόλουθες οδηγίες·

- 85/337/ΕΟΚ(1), τροποποιημένη από την οδηγία 97/11/ΕΟΚ(2), σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον·

- 88/609/ΕΟΚ(3), για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης·

- 96/61/ΕΚ(4), σχετικά με την ολοκληρωμένη πρόληψη και έλεγχο της ρύπανσης·

- 90/313/ΕΟΚ(5), σχετικά με την ελεύθερη πληροφόρηση για θέματα περιβάλλοντος.

Με την ιδιότητά της ως θεματοφύλακα των Συνθηκών, ερωτάται η Επιτροπή τι μέτρα προτίθεται να λάβει για να εξασφαλίσει την τήρηση του κοινοτικού δικαίου στην περίπτωση αυτή·

(1) ΕΕ L 175 της 5.7.1985, σελ. 40.

(2) ΕΕ L 73 της 14.3.1997, σελ. 5.

(3) ΕΕ L 336 της 7.12.1988, σελ. 1.

(4) ΕΕ L 257 της 10.10.1996, σελ. 26.

(5) ΕΕ L 158 της 23.6.1990, σελ. 56.

Απάντηση της κας Wallstrm εξ ονόματος της Επιτροπής

(20 Σεπτεμβρίου 2002)

Η Επιτροπή δεν γνωρίζει τα γεγονότα στα οποία αναφέρεται το Αξιότιμο Μέλος του Κοινοβουλίου στην παρούσα γραπτή ερώτηση.

Όσον αφορά την εφαρμογή της οδηγίας 85/337/ΕΚ του Συμβουλίου, της 27ης Ιουνίου 1985, όπως τροποποιήθηκε από την οδηγία 97/11/ΕΚ του Συμβουλίου, της 3ης Μαρτίου 1997, για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, αυτός ο τύπος έργου δεν συμπεριλαμβάνεται στα παραρτήματα της οδηγίας. Εντούτοις, στην περίπτωση εγκαταστάσεων παραγωγής τσιμέντου παρατίθενται στο σημείο 5(2) του παραρτήματος ΙΙ. Για τις εν λόγω εγκαταστάσεις μπορεί να απαιτείται εκτίμηση επιπτώσεων, εφόσον ενδέχεται να έχουν σοβαρή επίδραση στο περιβάλλον.

Όσον αφορά την οδηγία 88/609/ΕΚ του Συμβουλίου, της 24ης Νοεμβρίου 1988, για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης, αυτός ο τύπος εγκατάστασης δεν καλύπτεται από την οδηγία.

Όσον αφορά την οδηγία 96/61/ΕΚ του Συμβουλίου, της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης, ομοίως δεν ισχύει στη συγκεκριμένη περίπτωση.

Εξάλλου, η οδηγία 90/313/ΕΚ του Συμβουλίου, της 7ης Ιουνίου 1990, σχετικά με την ελεύθερη πληροφόρηση για θέματα περιβάλλοντος, προβλέπει στο άρθρο 3 παράγραφος 1 ότι με την επιφύλαξη του παρόντος άρθρου, τα κράτη μέληποχρεώνουν τις δημόσιες αρχές να χορηγούν πληροφορίες για το περιβάλλον σε οποιοδήποτε φυσικό ή νομικό πρόσωπο το ζητά, χωρίς το πρόσωπο αυτό να πρέπει να αποδεικνύει συμφέρον.

Η παράγραφος 4 του ιδίου άρθρου αναφέρει ότι η δημόσια αρχή για την τύχη της αίτησής του το συντομότερο δυνατό και το αργότερο εντός διμήνου. Οι λόγοι ενδεχόμενης άρνησης παροχής των απαιτούμενων πληροφοριών πρέπει να αναφέρονται.

Πάντως, η ίδια οδηγία αναφέρει στο άρθρο 4 ότι οποιοδήποτε θεωρεί ότι το αίτημά του για χορήγηση πληροφοριών απορρίφθηκε ή αγνοήθηκε αδικαιολόγητα ή ότι έλαβε ανεπαρκή απάντηση από μια δημόσια αρχή, δύναται να ζητά διοικητική ή δικαστική αναθεώρηση της απόφασης σύμφωνα με τη σχετική εθνική νομοθεσία.

Κανένα στοιχείο από όσα εκτίθενται στη γραπτή ερώτηση δεν επιτρέπει να συναχθεί ότι γίνεται παράβαση της οδηγίας 90/313/ΕΚ στη συγκεκριμένη περίπτωση.

Η Επιτροπή θα αποστείλει επιστολή της ισπανικές αρχές ζητώντας τις παρατηρήσεις τους τόσο για τα όσα καταγγέλλονται από το Αξιότιμο Μέλος του Κοινοβουλίου όσο και για την τήρηση τωνποχρεώσεων που απορρέουν από την κοινοτική νομοθεσία τη σχετική με το περιβάλλον, που θα μπορούσε να ισχύει στη συγκεκριμένη περίπτωση.

Πάντως, η Επιτροπή ως θεματοφύλακας των συνθηκών, θα λάβει τα αναγκαία μέτρα ώστε να διασφαλίσει την τήρηση της κοινοτικής νομοθεσίας στη συγκεκριμένη περίπτωση.